40 हजार बोरी धनिया आई तो सुबह 7 बजे बंद हो गए मंडी गेट
कृषिउपजमंडी सोमवार को धनिया से अट गई। इस सीजन की सर्वाधिक 55 हजार बोरी आवक होने से सुबह सात बजे ही मंडी के गेट बंद करने पड़े। धनिया की इस सीजन में पहली बार आवक 40 हजार बोरी पर पहुंच गई, लेकिन पूरा धनिया नीलाम नहीं हो सका।
शहर में स्थित कृषि उपजमंडी में गत दिनों से ही धनिया सरसों की बंपर आवक बनी हुई है। आवक में भी लगातार वृद्धि हो रही है। क्षेत्र के साथ समीपवर्ती मध्यप्रदेश से भी बडी संख्या में किसान धनिया और अन्य जिंस बेचने रहे हैं। मंडी में रविवार का अवकाश होने के बावजूद दूरदराज से किसान जिंस लेकर पहुंचने लगे थे, ताकि सोमवार को सुबह जल्दी नीलामी में नंबर जाए। रविवार देर रात तक ही मंडी के यार्ड करीब 80 फीसदी फुल हो चुके थे।
इसके बाद भी रात भर जिंस लेकर किसानों के पहुंचने का सिलसिला चलता रहा। आवक इतनी अधिक थी कि सुबह सात बजे ही मंडी में ढेर लगाने के लिए जगह नहीं बची। ऐसे में सुबह सात बजे ही मंडी के गेट बंद कर दिए गए।
मंडीरात को भी गुलजार
कृषिउपजमंडी में इन दिनों जिंसों की बंपर आवक होने से दिन-रात काम चल रहा है। कई किसान रात को ही जिंस लेकर पहुंच जाते हैं। ऐसे में सबसे बडी चुनौती नीलामी के बाद मंडी यार्ड को खाली करना रहता है। इसके चलते कृषि उपजमंडी में जिंस की नीलामी होते ही युद्ध स्तर पर इसे हटाने का काम शुरू कर दिया जाता है। ऊंट गाडिय़ों के साथ ट्रकों में भी लदान कर जिंसों को मंडी यार्ड से बाहर हटाया जा रहा है।
वाहनों को साबू क्रीडांगन में खड़ा करवाया
जिंसलेकर आने वाले वाहनों को साबू क्रीडांगन में खड़ा करवाया गया। मंडी में सोमवार को इस सीजन में सर्वाधिक 55 हजार बोरी जिंसों की आवक हुई। इनमें सबसे अधिक 40 हजार बोरी धनिया और करीब 11 हजार बोरी सरसों थी। धनिया यार्ड में हर जगह धनिया ही धनिया की ढेरियां लगी थी। ऐसे में बिल्कुल भी जगह नहीं बची। धनिया की आवक अधिक होने से पूरा धनिया नीलाम नहीं हो सका। केवल 30 हजार बोरी धनिया ही नीलाम हुआ। शेष धनिया की नीलामी अब मंगलवार को की जाएगी। उधर, धनिया की आवक बढ़ने के साथ भाव में 200 रुपए प्रति क्विंटल की मंदी रही। नया गीला धनिया 3300 से 4300 रुपए प्रति क्विंटल तक बिका। वहीं धनिया बादामी 4600 से 5000, धनिया ईगल 5000 से 5300, धनिया स्कूटर 5300 से 5800 रुपए तक बिका। सरसों के भाव 3000 से 3300 रुपए तक रहे।
रामगंजमंडी। जिंसों से भरे वाहनों को साबू क्रीड़ांगन में खड़ा किया गया।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva